รัฐบาลไทย-ข่าวทำเนียบรัฐบาล-สธ.ย้ำประเทศไทยมีการตรวจจับโรคที่เข้มข้น ยังไม่พบผู้ติดเชื้อในประเทศ
วันศุกร์ที่ 24 กรกฎาคม 2563
สธ.ย้ําประเทศไทยมีการตรวจจับโรคที่เข้มข้น ยังไม่พบผู้ติดเชื้อในประเทศ
กระทรวงสาธารณสุข ขอประชาชนเชื่อมั่นใจมาตรการป้องกันควบคุมโรค ตรวจจับโรคเข้มข้น ปฏิบัติตามกฎอนามัยระหว่างประเทศ (IHR) คัดกรองผู้เดินทางจากต่างประเทศทุกราย รู้ผลภายใน 2 ชั่วโมง ควบคุมการระบาดได้ทันท่วงที ทําให้ไม่พบผู้ติดเชื้อภายในประเทศ
กระทรวงสาธารณสุข ขอประชาชนเชื่อมั่นใจมาตรการป้องกันควบคุมโรค ตรวจจับโรคเข้มข้น ปฏิบัติตามกฎอนามัยระหว่างประเทศ (IHR) คัดกรองผู้เดินทางจากต่างประเทศทุกราย รู้ผลภายใน 2 ชั่วโมง ควบคุมการระบาดได้ทันท่วงที ทําให้ไม่พบผู้ติดเชื้อภายในประเทศ
บ่ายวันนี้ (24 กรกฎาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค พร้อมด้วยแพทย์หญิงวลัยรัตน์ ไชยฟู ผู้อํานวยการกองระบาดวิทยา นายแพทย์อเนก มุ่งอ้อมกลาง ผู้อํานวยการสถาบันป้องกันควบคุมโรคเขตเมือง แถลงข่าวว่า จากกรณีที่มีรายงานพบลูกเรือของเที่ยวบินทางทหารอียิปต์ จํานวน 31 คน ตรวจพบมีผู้ติดเชื้อโควิด 19 จํานวน 1 ราย ใน จ.ระยอง และกรณีเด็กหญิงที่มาในครอบครัวอุปทูตป่วย ตรวจพบการติดเชื้อโควิด 19 และเข้าพักในคอนโดย่านสุขุมวิท นั้น กรมควบคุมโรค ได้ลงพื้นที่พร้อมกับทีมปฏิบัติการควบคุมโรคติดต่อ และทีมเฝ้าระวังสอบสวนเคลื่อนที่เร็ว (SRRT) สอบสวนโรคเพิ่มเติม และได้นํารถตรวจโรคติดเชื้อชีวนิรภัยพระราชทาน เพื่อมาให้บริการเก็บตัวอย่างเพื่อตรวจหาเชื้อให้แก่ประชาชนในพื้นที่
จากการเฝ้าระวังค้นหาผู้ป่วยเชิงรุกอย่างต่อเนื่อง 14 วัน (จะครบ 15.00 น.วันนี้นับหลังจากที่สัมผัสในวันที่ 10 ก.ค. 2563) พบว่า ทุกรายผลการตรวจไม่พบเชื้อ รวมทั้งหมด 7,280 คน โดยเป็นประชาชนในพื้นที่จังหวัดระยอง จํานวน 6,916 คน (ผลตรวจฯ 14-23 ก.ค./ เฉพาะ 23 ก.ค. จํานวน 31 คน ทั้งหมดผลเป็นลบ) และประชาชนในพื้นที่กรุงเทพมหานคร จํานวน 364 คน ซึ่งเป็นหลักฐานที่บ่งชี้ได้ว่ามาตรการที่ทุกฝ่ายได้ดําเนินการร่วมกันสามารถจํากัดขอบเขตการระบาดได้
“ขอย้ําประชาชนให้เชื่อมั่นในมาตรการป้องกันควบคุมโรคของกระทรวงสาธารณสุขที่ปฏิบัติตามกฎอนามัยระหว่างประเทศ (IHR) ที่ดําเนินการป้องกันควบคุมโรคโรคติดต่ออันตราย (โรคโควิด 19) ที่ประเทศไทยมีการตรวจจับโรคที่เข้มข้น โดยการตรวจคัดกรองผู้เดินทางมาจากต่างประเทศทุกราย และให้ผลการตรวจได้ภายใน 2 ชั่วโมง นําไปสู่การควบคุมการระบาดได้อย่างทันท่วงที ทําให้ไม่พบผู้ติดเชื้อภายในประเทศ และประชาชนยังคงดําเนินชีวิตได้ตามปกติที่เน้นวิถีใหม่ (New normal) “สวมหน้ากาก ล้างมือ แยกของใช้ เว้นระยะห่าง ลดแออัด” นายแพทย์สุวรรณชัยกล่าว
แพทย์หญิงวลัยรัตน์ ไชยฟู ผู้อํานวยการกองระบาดวิทยา กล่าวว่า กรณีไม่พบผู้ป่วยยืนยันในสถานศึกษา/ สถานประกอบการ ไม่ต้องปิดสถานที่ และให้ดําเนินการดังนี้ ผู้สัมผัสที่มีความเสี่ยงต่อการติดเชื้อต่ําให้สังเกตอาการ 14 วัน ส่วนผู้ใกล้ชิดกับผู้สัมผัสเสี่ยงสูงจัดว่ามีความเสี่ยงต่ํา และผู้ใกล้ชิดกับผู้สัมผัสเสี่ยงต่ําจัดว่าไม่มีความเสี่ยง ไม่จําเป็นต้องหยุดเรียน หยุดงาน แต่ให้สังเกตอาการ 14 วัน สําหรับแนวทางการปิดสถานที่นั้น ให้ปิดเพื่อทําความสะอาดเมื่อพบผู้ป่วยยืนยันโรคโควิด 19 จํานวน 1 รายขึ้นไป โดยปิดห้องเรียน/ แผนกที่เกี่ยวข้องในสถานประกอบการ เป็นเวลา 3 วัน หากพบผู้ป่วยมากกว่า 1 ห้องเรียนให้ปิดชั้นเรียนที่มีผู้ป่วยหรือห้องเรียนที่เกี่ยวข้องกับผู้ป่วย 3 วัน ส่วนในสถานประกอบการ หากพบผู้ป่วยมากกว่า 1 แผนก ให้ปิดแผนกที่มีผู้ป่วยหรือแผนกที่เกี่ยวข้อง ตามข้อมูลการสอบสวนโรค เป็นเวลา 3 วัน
ทั้งนี้ ผู้สัมผัสที่มีความเสี่ยงต่อการติดเชื้อสูง หมายถึงผู้ที่เรียน/ ผู้อาศัยร่วมห้องพัก/ ทํางานในห้องเดียวกัน/ คลุกคลีกัน หรือพูดคุยกับผู้ป่วยระยะ 1 เมตรนานกว่า 5 นาที หรือถูกผู้ป่วยไอ จามรด โดยไม่ได้สวมหน้ากากป้องกัน หรือผู้ที่อยู่ในบริเวณปิด อากาศไม่ถ่ายเท เช่น รถปรับอากาศ ห้องปรับอากาศ และอยู่ห่างจากผู้ป่วยไม่เกิน 1 เมตรนานกว่า 15 นาที โดยไม่มีการป้องกัน
*************************** 24 กรกฎาคม 2563
**********************************************************